|  |  |
| --- | --- |
|  | **Az előterjesztést megtárgyalta:** |
|  | * Oktatási és Szociális Bizottság
 |
|  | *A határozati javaslatot törvényességi szempontból megvizsgáltam:* |
|  | */: Dr. Károlyi Ákos :/**jegyző* |

**SÜRGŐSSÉGI INDÍTVÁNY**

**Szombathely Megyei Jogú Város Közgyűlésének 2015. december 10-i ülésére**

**Javaslat Szombathely Megyei Jogú Város alapfokú köznevelési intézményeinek nyolcadik évfolyamán tanuló diákok Arany János Tehetséggondozó Programban való részvételére**

Az Emberi Erőforrások Minisztériuma a 2015/2016. tanév rendjéről szóló 28/2015. (V. 28.) EMMI rendelet alapján az idei esztendőben is meghirdette az Arany János Tehetséggondozó Programot.

A program célja, hogy segítse a hátrányos helyzetű, tehetséges diákok továbbtanulását. A program keretében lehetőség nyílik arra, hogy a hátrányos helyzetű tehetséges fiatalok olyan középiskolákban, kollégiumokban tanuljanak, nevelődjenek, amelyek célul tűzték ki a tehetséggondozást és a felsőfokú tanulmányokra való eredményes felkészítést.

A pályázatokat a tanuló (illetve gondviselője) és az ő jelenlegi köznevelési intézménye közreműködésével a közigazgatásilag illetékes önkormányzat nyújthatja be. A benyújtott pályázatokat a programhoz tartozó középfokú köznevelési intézmények bírálják el. A tanulók a tanév rendjéről szóló rendeletben meghatározott időpontban - egy nem szaktárgyi jellegű - felvételi eljárást megelőző válogatáson vesznek részt. A sikeresen teljesítő diákok megyéjük Arany János Tehetséggondozó Programot működtető középfokú köznevelési intézményébe nyerhetnek felvételt és speciális program alapján készülhetnek fel a felsőfokú továbbtanulásra. Vas megyében a kőszegi Jurisich Miklós Gimnázium vesz részt a programban.

Szombathely Megyei Jogú Város közigazgatási területén állandó lakóhellyel rendelkező és alapfokú köznevelési intézmény nyolcadik évfolyamán tanuló diákok közül ketten nyújtottak be kérvényt arra vonatkozóan, hogy Szombathely Megyei Jogú Város Közgyűlése támogassa részvételüket az Arany János Tehetséggondozó Programban:

|  |  |  |
| --- | --- | --- |
| **A tanuló neve** | **A tanuló jelenlegi köznevelési intézményének neve** | **A tanuló megfelel a pályázati kiírásban foglaltaknak** |
| Jánosi Nikoletta | Szombathelyi Derkovits Gyula Általános Iskola | igen |
| Babócs Máté János | Szombathelyi Reguly Antal Nyelvoktató Nemzetiségi Általános Iskola | igen |

A benyújtandó pályázatnak tartalmaznia kell többek között Szombathely Megyei Jogú Város Önkormányzata Közgyűlésének határozatát is, amely magában foglalhat elvi-, vagy anyagi támogatást is.

Kérem a Tisztelt Közgyűlést, hogy az előterjesztést megtárgyalni, és a határozati javaslatokat elfogadni szíveskedjék.

|  |  |
| --- | --- |
| Szombathely, 2015. december „ ” |  |
|  | /: Dr. Puskás Tivadar :/ |

**I.**

**HATÁROZATI JAVASLAT**

**…/2015. (XII. 10.) Kgy. számú határozat**

1. Szombathely Megyei Jogú Város Közgyűlése támogatja, hogy Jánosi Nikoletta, a Szombathelyi Derkovits Gyula Általános Iskola nyolcadik évfolyamos tanulója (anyja neve: Horváth Anita) részt vegyen az Arany János Tehetséggondozó Programban.
2. Az Önkormányzat vállalja, hogy az általa delegált tanuló számára a programban való részvétel idejére (legfeljebb 5 tanévre, tanévenként 10 hónapra) havi 10.000,- Ft ösztöndíjat biztosít.
3. Szombathely Megyei Jogú Város Közgyűlése felkéri a polgármestert és a jegyzőt, hogy - a döntésnek megfelelően - az Önkormányzat költségvetéséről szóló rendeletében az ösztöndíj szükséges fedezetéről gondoskodjon.

|  |  |
| --- | --- |
| **Felelős:** | Dr. Puskás Tivadar polgármesterKoczka Tibor alpolgármesterDr. Károlyi Ákos jegyző/a végrehajtás előkészítéséért:Dr. Bencsics Enikő, az Egészségügyi és Közszolgálati Osztály vezetőjeStéger Gábor, a Közgazdasági és Adó Osztály vezetője |
| **Határidő:** | A határozat 1. és 2. pontjai vonatkozásában: azonnalA határozat 3. pontja vonatkozásában: Szombathely Megyei Jogú Város Önkormányzata 2016. évi költségvetési rendelete jóváhagyásának időpontja |

**II.**

**HATÁROZATI JAVASLAT**

**…/2015. (XII. 10.) Kgy. számú határozat**

1. Szombathely Megyei Jogú Város Közgyűlése támogatja, hogy Babócs Máté János, a Szombathelyi Reguly Antal Nyelvoktató Nemzetiségi Általános Iskola nyolcadik évfolyamos tanulója (anyja neve: Horváth Andrea) részt vegyen az Arany János Tehetséggondozó Programban.
2. Az Önkormányzat vállalja, hogy az általa delegált tanuló számára a programban való részvétel idejére (legfeljebb 5 tanévre, tanévenként 10 hónapra) havi 10.000,- Ft ösztöndíjat biztosít.
3. Szombathely Megyei Jogú Város Közgyűlése felkéri a polgármestert és a jegyzőt, hogy - a döntésnek megfelelően - az Önkormányzat költségvetéséről szóló rendeletében az ösztöndíj szükséges fedezetéről gondoskodjon.

|  |  |
| --- | --- |
| **Felelős:** | Dr. Puskás Tivadar polgármesterKoczka Tibor alpolgármesterDr. Károlyi Ákos jegyző/a végrehajtás előkészítéséért:Dr. Bencsics Enikő, az Egészségügyi és Közszolgálati Osztály vezetőjeStéger Gábor, a Közgazdasági és Adó Osztály vezetője |
| **Határidő:** | A határozat 1. és 2. pontjai vonatkozásában: azonnalA határozat 3. pontja vonatkozásában: Szombathely Megyei Jogú Város Önkormányzata 2016. évi költségvetési rendelete jóváhagyásának időpontja |